San Luis (1724)
Palvelus

Aluksen päälliköksi määrättiin 22. joulukuuta 1723 Gabriel Pérez de Alderete, Marqués de Casinas. Alus lähti 13. maaliskuuta 1725 Santanderista San Fernandon kanssa Cádiziin, jonne se saapui 23. maaliskuuta. Kesäkuussa alus lähti Cádizista Marqués de Marin laivueessa partiomatkalle Välimerelle. Alus saapui 18. lokakuuta San Fernandon kanssa Cádiziin huollettavaksi.
Alus lähti 30. kesäkuuta 1726 Cádizista San Fernandon ja Áfrican kanssa Havannaan, jonne ne saapuivat 13. elokuuta. Alus lähti 24. tammikuuta 1727 Havannasta Serranon 18 aluksen laivaston mukana Espanjaan. Se saapui 5. maaliskuuta Cádiziin mukanaan seitsemän miljoonaa pesoa. Alus lähti 8. toukokuuta 1728 Cádizista Manuel López Pintadon laivueessa, jonka muut alukset olivat San Fernando sekä fregatit Paloma Indiana ja San José/Pingue Volante. Laivue saapui 9. heinäkuuta Cartagena de Indiasiin, mistä se jatkoi 26. heinäkuuta Portobelloon. Alus lähti 1. syyskuuta Portobellosta Cartagena de Indiasiin, jonne se saapui 7. syyskuuta. Alus jatkoi 1. lokakuuta Havannaan, mistä se lähti 30. marraskuuta Cádiziin Torresin 11 sotalaivan ja 12-14 kauppalaivan muodostamassa laivastossa. Laivasto saapui 20. helmikuuta 1729 Cádiziin mukanaan 30 miljoonaa pesoa.
Alus lähti 27. kesäkuuta 1730 Cádizista Pintadon laivastossa, jonka muut alukset olivat San Fernando, San Carlos, Lanfranco ja San Francisco de Asís sekä fregatti Nuestra Señora deAránzazu ja 15 kauppalaivaa, Cartagena de Indiasiin ja Portobelloon. Laivasto saapui 8. elokuuta Cartagena de Indiasiin, mistä se jatkoi 18. tammikuuta 1731 Portobelloon. Laivasto saapui 28. tammikuuta Portobelloon, mistä se lähti 14. kesäkuuta Havannaan. Laivasto saapui 22. heinäkuuta Havannaan. Alus lähti 19. elokuuta Havannasta San Fernandon, San Carlosin ja San Francisco de Asísin sekä kymmenen rahtialuksen ja sluupin kanssa Cádiziin. Alus saapui 30. elokuuta Santo Domingon Guaricoon korjattavaksi mastottomana ja myrskyssä pahoin vaurioituneena. Alus lähti 28. huhtikuuta 1732 Guaricosta Lanfrancon ja kauppalaivan kanssa. Osasto saapui Cádiziin mukanaan viisi miljoonaa pesoa. Tammikuussa 1734 alus oli huollettavana ja mastojen vaihdossa La Carracassa.
Vuonna 1734 alus osallistui sotaretkiin ja evakuointeihin Napolissa ja Sisiliassa. Se oli syyskuussa huollettavana La Carracassa. Alus suojasi 22. marraskuuta 1735 Cádizista San Antonion ja Lanfrancon sekä fregattien Retiron ja Santa Rosan kanssa 11 rahtilaivan saattuetta, jonka ensimmäiset alukset saapuivat 13. tammikuuta 1736 Ocoaan. Ocoasta saattue jatkoi 24. tammikuuta Veracruziin, jonne se saapui 22. helmikuuta.
López Pintadon laivasto lähti 10. toukokuuta 1737 Veracruzista. Laivastoon kuului San Luisin lisäksi San Antonio, Santa Rosa ja 11 kauppalaivaa sekä Ansrés Reggion laivueen San Fernando, fregatti Incendio ja kauppalaivoja. Laivasto saapui 11. kesäkuuta Havannaan, mutta San Luis oli eronnut laivastosta ajettuaan karille Veracruzista lähdön jälkeen. Alus lähti 2. heinäkuuta Havannasta neljän sotalaivan ja yhdentoista kauppalaivan saattueessa, joka saapui 18. elokuuta Portugalin rannikolle. Saattue saapui 28. elokuuta Cádiziin mukanaan 14 miljoonaa pesoa.
Heinäkuussa 1739 alus palautettiin palvelukseen Cádizissa, mistä se lähti maaliskuussa 1740 Pintadon laivueessa. Alus saapui 24. huhtikuuta laivueen mukana Ferroliin, mistä se lähti 31. heinäkuuta Rodrigo de Torresin laivueessa. Helmikuussa 1741 alus oli Havannassa, missä se poistettiin alusluettelosta 19. syyskuuta 1745.